laion/Wikipedia-Exotic huggingface dataset:
לונה 3

לונה 3 (ברוסית: Луна-3) הייתה גשושית סובייטית אשר שוגרה לחלל בשנת 1959 כחלק מתוכנית לונה. זו הייתה המשימה הראשונה שצילמה את הצד הרחוק של הירח באמצעות מערכת ההדמיה ייניסיי־2 (Енисей-2) לצילום טלוויזיה והגשושית הסובייטית השלישית, ששוגרה בהצלחה אל עבר הירח. על אף שהגשושית החזירה תמונות באיכות נמוכה למדי, גרמו התמונות ההיסטוריות והראשונות של הצד הרחוק של הירח להתלהבות ועניין רב כאשר פורסמו ברחבי העולם. במרחק של כ־65,500 ק"מ מהירח, ב־7 באוקטובר, מצלמות החללית החלו לצלם את הראשונה מבין 29 התמונות של הצד הרחוק של הירח. לאחר מכן החללית פיתחה, קיבעה וייבשה את הסרט החשוף באופן אוטומטי, ולאחר מכן קרן אור מיוחדת של עד 1,000 קווים לתמונה סרקה את הסרט להעברה לכדור הארץ. מהתמונות ניתן היה לראות שטחים הרריים, בשונה מאוד מהצד הקרוב. בצד זה נראו שני מכתשים נמוכים וחשוכים, אשר קיבלו את השמות "ים מוסקבה" (Mare Moscoviense) ו"ים החלומות" (Mare Desiderii). לאחר שעברה וצילמה את הצד הרחוק של הירח, החלה החללית את מסעה אל עבר כדור הארץ. ב־22 באוקטובר 1959, 18 ימים לאחר שיגורה, אבד הקשר עם החללית, והיא ככל הנראה נשרפה בכניסתה לאטמוספירה. מדיה וקבצים בנושא לונה 3 בוויקישיתוף Luna 03, solarsystem.nasa.gov ערך זה הוא קצרמר בנושא מדעי החלל ובנושא ברית המועצות. אתם מוזמנים לתרום לוויקיפדיה ולהרחיב אותו.
אקסל בולטהאופסט

אקסל בולטהאופסט (בגרמנית: Axel Bulthaupt; נולד ב-21 בפברואר 1966) הוא עיתונאי ומנחה טלוויזיה גרמני. בולטהאופסט נולד בסקסוניה התחתונה, הוא למד היסטוריה וספרות באוסנבריק ובהמבורג, במהלך לימודיו באוניברסיטה החל לעבוד במערכת של עיתון ולאחר סיומם החל לעבוד בתחנת הטלוויזיה הציבורית "Norddeutscher Rundfunk", שם הגיש בין היתר את המגזין הטלוויזיוני "Jetzt kommt's" ואת התוכנית "LebensArt". בשנת 1994 עבר לעבוד ברשת הטלוויזיה "MDR" וב-2000 היה בין הזוכים בפרס במבי (Bambi Award), פרס טלוויזיה גרמני. בשנים 1997 ו-1998 הנחה את טקס פרסי המוזיקה "Echo Music Prize". מ-1998 ועד 2003 הנחה את "Grand Prix Eurovision de la Chanson", קדם האירוויזיון הגרמני. מ-2000 ועד 2003 היה הדובר של הניקוד הגרמני בתחרות. ב-2006 לקח חלק בעונה הראשונה של "רוקדים עם כוכבים" של גרמניה אך הודח בשלב הראשון. בולטהאופסט גם הבן-זוג שלו בלייפציג. אקסל בולטהאופסט, במסד הנתונים הקולנועיים IMDb (באנגלית) [1] Hamburger Abendblatt- Hamburg, Die Echo-Moderatorin, www.abendblatt.de, ‏29 בינואר 1999 (בגרמנית) KG, imfernsehen GmbH & Co, Let’s Dance Staffel 1 Episodenguide (בגרמנית), אורכב מ-המקור ב-2019-02-28, נבדק ב-2019-02-27
אדוארד מירזויאן

אדוארד מירוזיאן (בארמנית: Էդվարդ Միքայելի Միրզոյան;‏ 12 במאי 1921 - 5 באוקטובר 2012) היה מלחין ארמני. אדוארד מירזויאן נולד בגורי, גאורגיה הסובייטית, ברית המועצות. כאשר הוא היה בן 3 משפחתו עברה להתגורר בירוואן. הוא למד בקונסרבטוריון של ירוואן וסיים אותו בשנת 1941. בשנת 1942 הוא גויס לצבא האדום. בשנת 1945 הוא התחיל ללמד מוזיקה ובשנת 1948 החל ללמד בקונסרבטוריון של ירוואן. בשנת 1965 אדוארד מירזויאן התמנה לפרופסור וכיהן בתפקיד זה עד לשנת 986. בתקופה זו הוא גידל מספר רב של מלחינים ארמנים לרבות קונסטנטין אורבליאן, אבט טרטריאן, איזבלה אראזובה ורבים נוספים. בברכה בשנים 1956–1992 הוא היה יוש ראש איגוד המלחינים הארמני. בשנת 1963 הוא קיבל תואר של אמן העממי של ארמניה ובשנת 1991 אמן עממי של ברית המועצות. אדוארד מירזויאן כתב מספר קנטטות, יצירות לתזמורת הסימפונית, יצירות ללהקות קטנות, שירים ומוזיקה לסרטים. מדיה וקבצים בנושא אדוארד מירזויאן בוויקישיתוף אדוארד מירזויאן, במסד הנתונים הקולנועיים IMDb (באנגלית) אדוארד מירזויאן, באתר MusicBrainz (באנגלית) אדוארד מירזויאן, באתר "Find a Grave" (באנגלית)
סכין גילוח

סכין גילוח הוא סכין המשמש לפעולת הגילוח, כלומר סכין שמטרתו הסרת שיער מהגוף. ברוב הסכינים המודרניות הלהב של סכין הגילוח ניתן להחלפה על פי צורך בעקבות בלאי. היום בשוק נמכרים סכיני גילוח בעלי מספר להבים מקבילים (בדרך כלל 2–6). ישנם מספר סוגים של סכיני גילוח, אשר מיועדים לאזורי גוף שונים (כגון פנים, בית שחי, מפשעה או רגליים). כמו כן, ישנם סכיני גילוח המיועדים לגברים וסכיני גילוח המיועדים לנשים. ערך מורחב – השחתת הזקן על פי ההלכה, ישנו איסור לגברים לגלח את זקנם בסכין גילוח. יש המשתמשים במקום זאת במכונת גילוח, ואחרים אוסרים זאת ומתירים רק שימוש במשחה להסרת הזקן. הסרת שיער אפטר שייב מכונת גילוח קינג קמפ ג'ילט מדיה וקבצים בנושא סכין גילוח בוויקישיתוף שימוש בסכין גילוח ביהדות מפעל ישראלי לסכיני גילוח 'אוקווה', יומני כרמל ספטמבר 1952 (התחלה 3:00) ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
טיסאויווארוש

טיסאויווארוש (בהונגרית: Tiszaújváros) היא עיר במחוז בורשוד-אבאוי-זמפלן שבצפון מזרח הונגריה. עד שנת 1970 נקראה העיר טיססדרקן (Tiszaszederkény) במהלך השנים חיו בעיר יהודים. גרמניה לודוויגסהאפן, גרמניה פולין שוויינטוחלוביצה, פולין פולין זוויירצ'ה, פולין אוקראינה ברהובה, אוקראינה מדיה וקבצים בנושא טיסאויווארוש בוויקישיתוף אתר האינטרנט הרשמי של טיסאויווארוש מפקדי האוכלוסין של יהודי הונגריה, 1993
לאונורה (זמרת)

לאונורה קולמור יפסן (בדנית: Leonora Colmor Jepsen, נולדה ב-3 באוקטובר 1998) הידועה בשמה הפרטי בלבד - לאונורה, היא זמרת דנית ומחליקה על הקרח עטורת פרסים. ייצגה את דנמרק באירוויזיון לשנת 2019 בתל אביב שבישראל עם השיר "Love Is Forever" לאחר שזכתה ב-42% מהקולות בקדם הדני "Dansk Melodi Grand Prix". לאונורה נולדה וגדלה בקופנהגן שבדנמרק, שם היא עדיין חיה ומתגוררת. היא למדה בבית ספר באזור צפון קופנהגן ובעת הלימודים היא הופיעה בבתי קפה קטנים, בספריות, ובמופעים וטקסים שנערכו במסגרת בית הספר. כמחליקה על הקרח, היא זכתה באליפות דנמרק לילדות ונערות בהחלקה על הקרח בשנת 2016 והשתתפה במספר תחרויות ברחבי העולם, כאשר הגדולות בהן הן אליפות העולם לנערות וטורניר ריגה 2015. היא כבר לא מתעסקת בתחומי הכוריאוגרפיה וההחלקה על הקרח וממשיכה לשיר. מדיה וקבצים בנושא לאונורה בוויקישיתוף לאונורה, ברשת החברתית פייסבוק לאונורה, ברשת החברתית אינסטגרם לאונורה, באתר ספוטיפיי לאונורה, באתר Last.fm (באנגלית) לאונורה, באתר MusicBrainz (באנגלית) לאונורה, באתר דיזר לאונורה, באתר Discogs (באנגלית) לאונורה, באתר Genius אוורט גרוט, Leonora is Denmark's hopeful for Tel Aviv!, אתר האירוויזיון הרשמי, 24 בפברואר 2019 לוק מלאם, Leonora is Denmark’s pick for Eurovision 2019, אסקאקסטרה, 24 בפברואר 2019
בולי איש השלג

בולי איש השלג (צרפתית: Bouli, "בולי") היא סדרת אנימציה צרפתית שהופקה לטלוויזיה בשנים 1989- 1991, לערוץ השני הצרפתי. הסדרה שודרה בישראל בערוץ הראשון במסגרת פינת תוכניות הילדים בתוכנית הבוקר של הערוץ הראשון "בוקר טוב ישראל" בין השנים 1991 עד 1992. כמו כן, במקביל שודר גם בערוץ הילדים. הסדרה מתמקדת בבולי איש השלג אשר הירח הפיח בו ובחבריו רוח חיים ובהרפתקאותיהם בארץ השלג. את שיר הפתיחה בגרסה העברית ביצעה מיכל צפיר. בגרסה העברית המקורית השתתפו בדיבוב הדמויות: יעל קרוון - בולי רן גואטה - דובי שן / בולי פאנק / בולי אבא שירה גור - ליבי / בולי אמא "בולי איש השלג", במסד הנתונים הקולנועיים IMDb (באנגלית) "בולי איש השלג", במסד הנתונים הקולנועיים KinoPoisk (ברוסית) בולי, במיזם "אישים" לתיעוד היצירה הישראלית מילות השיר "בולי", באתר שירונט
אליקו

אלי כהן (אליקו) (נולד ב-6 במאי 1977) הוא שדרן רדיו ומנחה ישראלי, המשדר ברדיו לב המדינה. אלי כהן (אליקו) נולד וגדל בבת ים, בבית מסורתי, לרפי ולמרים חיה. למד בתיכון "אורט הבונים" בעיר בת ים. מהיותו בגיל 6 עד היותו נער כבן 16 שיחק אליקו טניס, ובעקבות פטירת אביו ממחלה קשה באותה שנה, שינה אז את תחביבו לטובת תחום ה-D.J, ובמקביל החל לשדר בתחנת הרדיו הפיראטית "גלי הים התיכון" במקביל ללימודים בתיכון. לאחר שירותו בצה"ל, החל לעבוד בתחנת "רדיו לב המדינה", תחילה כמפיק ותחקירן, ולאחר מכן, בגיל 22, החל להגיש תוכנית אישית.[דרוש מקור] כיום הוא מגיש ברדיו לב המדינה את התוכנית "ערב ים תיכוני", המשודרת בימים ראשון עד חמישי, מהשעה 16:00 כשעתיים, המלווה בחשיפת זמרים בתחילת דרכם כולל משה פרץ, דודו אהרון ואחרים. תוכניתו משודרת ב"אווירת סלון" בה אוכלים במהלך האירוח בתוכנית ובה הוא מדבר ונוהג בחופשיות עם אומנים ומאזינים עולים. במסגרת התוכנית מתקיימים אירועי זמר, ערבי שירה, סופי שבוע בבתי מלון ובהפלגות, אשר מונחים על ידו. בשנת 2011 השתתף במספר פרקים, בסדרה "חי ב-LA LA לנד". בשנת 2015 זכתה תוכניתו ב"פרס תוכנית המוזיקה הטובה ביותר בישראל" מטעם אגודת העיתונאים בתל אביב. הוא נחשב לבעל השפעה רבה במוזיקה המזרחית בישראל.[דרושה הבהרה] אליקו הוציא מספר דיסקים של אוספי להיטים, ביניהם מתוכניות הרדיו "ערב ים תיכוני" וב-"רדיו לב המדינה". דמותו זכתה לחיקוי בתוכנית "ארץ נהדרת" בדמות מומי, שגולמה על ידי אלי פיניש וב-14 בפברואר 2024 גילם את דמותו יניב ביטון. גרוש ואב לשלושה ילדים. מאורס ללירז ארז ולהם בן משותף. מתגורר בראשון לציון. אליקו, ברשת החברתית פייסבוק אליקו, ברשת החברתית אינסטגרם אליקו, ברשת החברתית טיקטוק גיל ריבה, אליקו, באתר רשת 13, 22 ביולי 2010 עומר שוברט, שדרן הרדיו אליקו יוצא לחפש את עומר אדם הבא, באתר הארץ, 7 בפברואר 2018 אילן לוקאץ', ‏אליקו מלך המוזיקה הים-תיכונית, באתר ‏מאקו‏, 30 באוקטובר 2009 שגיא בן נון‏, לא מוחא כפיים למירי רגב: שדרן הרדיו אליקו יורה לכל הכיוונים, באתר וואלה, 5 בנובמבר 2015 לי-אור אברבך, ‏זוכי פרס הרדיו: אליקו, אסתי פרז ושי ודרור, באתר גלובס, 28 באוקטובר 2015 עומר שוברט, שדרן הרדיו אליקו יוצא לחפש את עומר אדם הבא, באתר הארץ, 7 בפברואר 2018 המוזיקה המזרחית הצליחה לפרוץ גבולות גם בזכות האיש הזה, בעמוד הפייסבוק של שישי עם טלי מורנו ואלון בן דוד, 15 בנובמבר 2015 (אורך: 12:44) אליקו אוסף הלהיטים מתוכנית הרדיו /ערב ים תיכוני/ ברדיו לב המדינה, בקטלוג הספרייה הלאומית לירז לוי, ראשון לציון חוגגת מימונה, באתר השקמה ראשון לציון, 5 באפריל 2018
חברון בן קהת

חברון בן קהת היה אחד מארבעת בניו של קהת בן לוי. בניו של חברון, על פי המתואר בספר דברי הימים הם: ”יְרִיָּהוּ הָרֹאשׁ אֲמַרְיָה הַשֵּׁנִי יַחֲזִיאֵל הַשְּׁלִישִׁי וִיקַמְעָם הָרְבִיעִי”. משפחת חברון בהיותה נצר למשפחת קהת, הייתה מהלווים, שתפקידם היה לשאת את כלי הקודש של המשכן. בני משפחת חברון היו גיבורי חיל שסייעו לדוד המלך. הרשב"ם שאל, מדוע ברשימת בני קהת שבספר שמות מוזכרים שמות בני קהת האחרים, ורק שמות בני חברון לא הוזכרו. תירוצו הוא שהוזכרו רק בניהם של בני קהת שיש עילה מיוחדת לספר על חלק מהם: בני עמרם בגלל משה, אהרן ומרים, בני יצהר בגלל קֹרח, ובני עוזיאל בגלל מישאל ואלצפן. בפרשת וארא מסופר שלקהת ארבעה בנים ושנים עשר נכדים, ועליהם עוד נוספו צאצאיהם של משה ואהרון.מאידך, בפרשת במדבר נמנים מספר הזכרים בבני קהת, בראשית השנה השנייה ליציאת מצרים, והם מנו אז לא פחות מ-8600 נפש. השד"ל, בפירושו מציע ליישב את הסתירה בכך שעמרם לא היה בנו של קהת, אלא היו ביניהם כמה דורות, וכנ"ל לגבי יצהר, חברון ועוזיאל, ובדורות ה'מדולגים' התרבו משפחות השבט מאד. והסיבה שהתורה דילגה עליהם היא משום שהתורה התמקדה בדמויות החשובות לסיפור יציאת מצרים. הספר "עולם התנ"ך - דברי הימים א', מחקר גניאולוגי על חברון ומשפחתו[דרוש מקור: באיזה עמוד?] ההתרבות המסתורית של משפחת קהת, מתוך אתר ישיבת הר ברכה. ספר דברי הימים א', פרק כ"ג, פסוק י"ט. ספר במדבר, פרק ד', פסוקים ד'–ט"ז. ספר דברי הימים א', פרק כ"ו, פסוק ל"א. ספר שמות, פרק ו', פסוקים י"ח–כ"ב. פירוש הרשב"ם לספר שמות, ו, יח. כך מיישב גם רבי אברהם אבן עזרא בפירושו לשמות ו, יג. שמות ו – ויקיטקסט, באתר he.wikisource.org במדבר ג – ויקיטקסט, באתר he.wikisource.org Shadal on Exodus 6:20:1, www.sefaria.org ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
Love Is Forever

Love Is Forever (בעברית: אהבה זה לתמיד) הוא שיר בצרפתית, גרמנית, דנית ואנגלית שנכתב והולחן על ידי ליסה כבל, מלאני וואהב, אמיל רוזנדל ליי ובוצע על ידי לאונורה. השיר ייצג את דנמרק באירוויזיון 2019 בתל אביב שבישראל, לאחר שזכה במקום הראשון בתחרות הזמר הלאומי הדנית, "דנסק מלודי גרנד פרי" (מילולית – תחרות השירים הדנית הגדולה). השיר הגיע למקום ה-10 בחצי-הגמר בו שובץ וכך, המשיך לשלב הגמר. בתום שלב הגמר, התברר שהגיע למקום ה-12 מתוך 26 שירים שהשתתפו בו. מידע על הסינגל "Love Is Forever" באתר מיוזיק בריינז מילות השיר "Love Is Forever" באתר Genius סרטון השיר "Love Is Forever" באתר יוטיוב Leonora - Love Is Forever lyrics, מילות השיר באתר ג'יניוס
מרשל סהלינס

מרשל דייוויד סהלינס (באנגלית: Marshall David Sahlins;‏ 27 בדצמבר 1930 – 5 באפריל 2021) היה אנתרופולוג יהודי-אמריקאי. סהלינס סיים תואר ראשון ושני באוניברסיטת מישיגן, שם למד אצל לזלי ווייט. את הדוקטורט קיבל באוניברסיטת קולומביה, ב-1954, שם הושפע מקארל פולאני וג'וליאן סטיוארד. הוא חזר ללמד באוניברסיטת מישיגן ובשנות ה-60 החל להיות פעיל בפוליטיקה ומחה נגד מלחמת וייטנאם. בסוף שנות ה-60 שהה שנתיים בפאריס, שם נחשף לאינטלקטואליזם הצרפתי (בייחוד ללוי-שטראוס) ולמהומות הסטודנטים של מאי 1968. ב-1973 עבר לאוניברסיטת שיקגו, שם הוא כיהן כפרופסור לאנתרופולוגיה. עבודתו של סהלינס הראתה בעיקר את יכולתה העצומה של התרבות לעצב את תפיסת המציאות והפרקטיקות של בני האדם. בייחוד ביקש להראות את כוחה של התרבות להניע בני אדם שלא דרך הביולוגיה. עבודתו המוקדמת התרכזה בפיתוח רעיון "האדם הכלכלי הרציונלי", והראתה שמערכת כלכלית מסתגלת לנסיבות מיוחדות באופנים תרבותיים מסוימים. לאחר פרסום הספר "Culture and Practical Reason" ב-1976 עבר להתרכז בקשר שבין היסטוריה לאנתרופולוגיה ובדרכים שבהן תרבויות שונות מבינות את ההיסטוריה. מחקריו התרכזו בתרבויות האוקיינוס השקט, ובייחוד בתרבויות של איי פיג'י והוואי. בספרו "Evolution and Culture", שראה אור ב-1960, עסק סהלינס באבולוציה תרבותית ובנאו-אבוציונליזם. הוא חילק את האבולוציה של החברות השונות ל"כלליות" ו"מסוימות". אבולוציה כללית היא הנטייה של המערכות התרבותיות והחברתיות להגביר את מורכבותן, את רמת הארגון שלהן ואת הסתגלותן לסביבה. ואולם מאחר שתרבויות אינן מבודדות, יש השפעות גומלין ופעפוע (דיפוזיה) של התכונות שלהן (למשל, המצאות טכנולוגיות). זה מוביל את התרבויות לפתח דרכים שונות (אבולוציה מסוימת), מפני שהן נחשפות ליסודות תרבותיים שונים בכל מיני צירופים ובשלב אבולוציוני שונה. ערך מורחב – הפולמוס ההיסטוריוגרפי על מותו של ג'יימס קוק בסוף שנות ה-90 השתתף סהלינס בעימות חריף ומתוקשר עם גנאנאת אובייסקר על נסיבות מותו של קפטן ג'יימס קוק באיי הוואי, ב-1779. סהלינס ואחרים טענו שבתחילה חשבו הילידים שקוק הוא האל לונו, משום שהופיע בזמן הנכון מבחינת המחזור הפולחני. כששב לאי בפעם השנייה לא תאם העיתוי את האמונות המסורתיות. אובייסקר עורר פולמוס כשטען שהטיעון הזה הוא "שטות אימפריאליסטית". לדעתו הבינו תושבי הוואי היטב שהקפטן האנגלי איננו אל. הוא סבור שאפשר לנמק את התנהגותם בטעמים רציונליים ולראות בה תגובה על האופן שבו נהג בהם קוק עצמו. בבסיסו של העימות עמדה השאלה איך יש להבין את ההיגיון של הילידים. אובייסקר טען שההיגיון של הילידים הוא אותו היגיון עצמו של בני המערב וחשש שטענה הפוכה תתייג אותם כבני אדם לא רציונליים או חסרי תרבות. סהלינס, לעומתו, טען שתרבות הילידים הייתה שונה אך שווה לתרבות המערבית. סהלינס נפטר ב-5 באפריל 2021. מדיה וקבצים בנושא מרשל סהלינס בוויקישיתוף מרשל סהלינס, באתר אנציקלופדיה בריטניקה (באנגלית)
רדונדזאורוס

רדונדזאורוס (שם מדעי: Redondasaurus) הוא סוג של זוחל קדום בן למשפחת הפייטוזאוריים אשר חי בטריאס העליון לפני 221-201.6 מיליון שנה. המשמעות של שמו הוא: "הלטאה של אזור מסה רדונטה" (Mesa Redonda), שבמרכז ניו מקסיקו - האזור בו התגלה לראשונה ב-1939. בסוג זה נמצאו 2 מינים: Redondasaurus gregorii ו-Redondasaurus bermani, אשר נמצאו בניו מקסיקו וביוטה שבדרום ארצות הברית. הרדונטוזאורוס היה זוחל גדול דומה לתנין אך לא מאוד קרוב, באורך של 6.4 מטר והייתה לו גולגולת באורך 120.5 ס"מ אצל פרטים בוגרים. הגולגולת הייתה ארוכה ורחבה אך שטוחה ובעלת שיניים בעלות ציפוי דמוי אמייל, דבר נדיר אצל זוחלים. יצור זה היה בעל זנב ארוך, רגליים קצרות וחוליות רחבות מעל גבו. ככל הנראה חי במקווי מים רוב זמנו, שם ארב לטרף בדומה לתנינים. המאובנים של הזוחל נמצאו באזורים רבים אך מרבית הגולגולות ושאר העצמות שלו היו שבורות וחלקיות וייתכן שהשתייכו לסוגים דומים. הוא נחשב לאחד מאחרוני הפייטוזאוריים שאולי נכחדו כתוצאה משינויי אקלים גדולים. זוחל זה הופיע בסרט דינוזאור בחיים!. מדיה וקבצים בנושא רדונדזאורוס בוויקישיתוף רדונדזאורוס, באתר GBIF (באנגלית)
אפיגיה

אפיגיה (שם מדעי: Effigia) הוא סוג של זוחל ארכוזאור מסוף תור הטריאס. מראהו מזכיר מראה של דינוזאור אך הוא היה קרוב יותר לתנינאים המודרניים והיה היה קרוב במיוחד לסוג פופוזאורוס ולשובוזאורוס. מאובני האפיגיה התגלו בניו מקסיקו בידי החוקר אדווין קולברט ב-1947-48. עם זאת הוא סבר שהחוליות היו שייכות לדינוזאור הקדום צלופיזיס והשאיר אותם בתוך המוזיאון האמריקאי לתולדות הטבע לזמן רב. ב-2006 סטודנט בשם סטרלינג נסיט שפתח את העצמות הבין שלא מדובר בדינוזאור והחליט לחפור את שאר הממצאים מהאדמה. לצד החוקר מארק נורל הם קראו ליצור בשמו - Effigia okeeffeae. משמעות השם "Effigia" הוא רוח רפאים ביוונית, בעוד שם המין נקרא על שם הציירת ג'ורג'יה או'קיף שגרה באזור בו נמצאו המאובנים - Ghost Ranch. זוחל זה הגיע לאורך 2 מטר, היה קל משקל והיה בעל רגליים ארוכות וצוואר ארוך עם גולגולת קטנה חסרת שיניים ואולי מצוידת במקור. המראה דמוי התרופוד נבע מאבולוציה מתכנסת כיוון שמילא גומחה דומה. הוא היה אוכל-כול קטן וזריז שנמלט במהירות מטורפי הטריאס הקדומים כמו הפוסטוסוכוס וארכוזאורים גדולים דומים ואולי גם מראשוני הדינוזאורים כמו הצלופיזיס. האפיגיה ידוע בתרבות עקב אזכור בתוכנית הקולבר ריפור של סטיבן קולבר, בה השתמש ביצור די להפריך את ה"דרווינלוטיזם" (תאוריה הטוענת שכל יצור התפתח מקופים). בנוסף הוא נראה בסרט ה-IMAX דינוזאור בחיים!, בו פרט של אפיגיה נרדף בידי להקת צלופיזיס אשר ברגע האחרון בורחים ממנו בעוד היצור נטרף בידי רדונדזאורוס. מדיה וקבצים בנושא אפיגיה בוויקישיתוף אפיגיה, באתר GBIF (באנגלית)
Vai Malandra

Vai Malandra (באנגלית: Go On Naughty) הוא סינגל שהוקלט על ידי הזמרת הברזילאית אניטה ביחד עם אם סי זאק, מייג'ור, טרופיקלז ודיג'יי יורי מרטינס. השיר יצא לאור ב-18 בדצמבר 2017, על ידי חברת התקליטים וורנר מיוזיק לטינה. השיר הגיע למקום הרביעי במצעד שבפורטוגל, והתשיעי במצעד שבפרגוואי. השיר נכתב על ידי אניטה, ברנדון גרין ויצחק דניאל ג'וניור והופק על ידי טרופיקלז ודיג'יי יורי מרטינס. השיר הוא שיר בסגנון הביילה פאנק, המשלב בתוכו גם את סגנון הטראפ. בנוסף לכך, זכה השיר למעמד הפלטינה בפורטוגל. בנוסף לכך, הועלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של אניטה ב-18 בדצמבר 2017. הקליפ בוים על ידי טרי ריצ'רדסון וצולם בריו דה ז'ניירו, ברזיל. ב-24 השעות הראשונות של הקליפ ביוטיוב, מונה הצפיות שלו עמד על כ-13 מיליון צפיות. נכון לפברואר 2019, מונה הצפיות של הקליפ עומד על כ-300 מיליון צפיות. מידע על הסינגל "Vai Malandra" באתר מיוזיק בריינז מידע על היצירה "Vai Malandra" באתר Discogs מילות השיר "Vai Malandra" באתר Genius סרטון השיר "Vai Malandra" באתר יוטיוב Anitta (2017-12-18), Anitta, Mc Zaac, Maejor ft. Tropkillaz & DJ Yuri Martins - Vai Malandra (Official Music Video), נבדק ב-2019-02-27 Warner Música, YouTube portuguesecharts.com - Portuguese charts portal, portuguesecharts.com Login, charts.monitorlatino.com Anitta (Ft. Maejor & MC Zaac) – Vai Malandra (באנגלית), נבדק ב-2019-02-27 portuguesecharts.com - Portuguese Charts - Singles - 22.22.2018, portuguesecharts.com Vai malandra (feat. Tropkillaz & DJ Yuri Martins) (באנגלית), נבדק ב-2019-02-27 Anitta (2017-12-18), Anitta, Mc Zaac, Maejor ft. Tropkillaz & DJ Yuri Martins - Vai Malandra (Official Music Video), נבדק ב-2019-02-27 Anitta explica escolha do Vidigal para novo clipe: 'Mostrar o que é o funk', www.purepeople.com.br (בברטונית) Anitta lança Vai Malandra, golpe final do projeto #CheckMate, Billboard Brasil (ארכיון) YouTube Stats of Anitta, Mc Zaac, Maejor ft. Tropkillaz & DJ Yuri Martins - Vai Malandra (Official Music Video), kworb.net מצעד שירי הפופ http://billboard.uol.com.br/noticias/pop-brasil-anitta-domina-o-radio-na-primeira-semana-de-2018/
ג'וזף הולמס מילר

סר ג'וזף הולמס מילר (באנגלית: Sir Joseph Holmes Miller; ‏ 12 בפברואר 1919 - 6 בפברואר 1986) או בוב מילר חבר מסדר האימפריה הבריטית, היה סוקר ומודד ניו זילנדי, וחוקר אנטארקטיקה; בשנת 1979 קיבל תואר אצולה על פועלו בחקר ומיפוי אנטארקטיקה. מילר נולד ב-12 בפברואר 1919 בוואימייט שבדרום קנטרברי בניו זילנד; בנם של מהגרים ממוצא אירי - סמואל האנטר מילר (Samuel Hunter Miller) ורעייתו אני מארי קמפבל (Annie Mary Campbell); אביו היה חקלאי, ואימו עקרת בית. מילר התחנך בבית הספר היסודי וילוברידג' (Willowbridge) ובבית הספר התיכון ויימייט (Waimate), בו היה תלמיד מצטיין. בשנת 1936 מילר עבר לוולנגטון ובה החל לעבוד במשרד הסקרים והסטטיסטיקה של ניו זילנד, וממשרד זה עבר בשנת 1938 למחלקת סקרי המקרקעין. בשנת 1940, בשל פרוץ מלחמת העולם השנייה מילר התגייס לצבא ניו זילנד, וצורף לרגימנט השדה ה-12 של הארטילריה (12th Field Regiment of Artillery). מילר התנדב לשרת ביחידת קומנדו ונשלח למזרח התיכון. אולם הוא לא השתתף בפעילות מבצעית מאחר שהועבר ליחידה אחרת - רגימנט השדה ה-4 של הארטילריה (4th Field Regiment, New Zealand Artillery). מילר נפצע בקרב בתוניסיה במרץ 1943, ובשל כך שוחרר מהצבא ונשלח לוולינגטון, שם שב לעבודתו, והחל ללמוד במכללת אוניברסיטת ויקטוריה. מילר סיים את לימודיו וקיבל תואר ראשון בשנת 1950. בשנת 1949 מילר סקר את מתלול רמוטאקה (Remutaka incline), והוביל משלחת חקר אמריקאית - ניו זילנדית (New Zealand–American Fiordland Expedition). בשל מחקריו אלה זכה במדליית פולטון של מכון הסקרים של ניו זילנד בשנת 1950. באותה שנה סיים למפות ולחקור את איי האנטיפודה ואיי באונטי. בשנת 1955 מונה כחבר למשלחת הטראנס - אנטארקטית, ונשלח עם המשלחת המוקדמת לים ודל על מנת להתנסות בחקר אנטארקטיקה. מילר מונה להיות סגן מפקד המשלחת תחת אדמונד הילרי. המשלחת הגיעה לשטח חסות רוס בינואר 1957. מילר בחר את מיקום בסיס סקוט, ופילס את השביל במעלה קרחון סקלטון לעבר רמת הקוטב הדרומי, מילר וג'ורג' מארש התקדמו במזחלת כלבים, סימנו את מסלול ההתקדמות עבור משלחת החקר, ומיפו את האזור. מילר עבר מרחק של 1,600 מילים על מזחלת הכלבים, עם שני צוותי כלבים. בין השנים 1963–1964 מילר שב לאנטארקטיקה בראש משלחת מחקר שחקרה את ארץ אואטס ואת ארץ ויקטוריה (שהיו אז אזורים לא ממופים). מילר היה חבר החברה האנטארקטית של ניו זילנד (1963–1960), חבר הוועדה גאוגרפית של ניו זילנד (1986–1968) וחבר מועצת החקר של שטח החסות רוס שהוקמה בשנת 1958 במטרה שתהא גוף מייעץ לממשלת ניו זילנד בהחלטותיה בעניינים הנוגעים לאנטארקטיקה. מילר היה יושב ראש הוועדה בין השנים 1971–1983. בשנת 1958 מילר קיבל תואר חבר מסדר האימפריה הבריטית בשל עבודו במשלחת הטרנס - אנטארקטית, ובשנת 1979 קיבל תואר אביר, בשל מחקריו בשטח חסות רוס. בשנת 1979 קיבל תואר דוקטור של כבוד מאוניברסיטית ויקטוריה שבוולינגטון. ב-18 באוקטובר 1947 מילר נשא לאישה את מרג'ורי פלורנס תומילסון (Marjorie Florence Tomlinson) ונולדו להם בן ובת. פסגת מילר ברכס אקספלוררז שבאנטארקטיקה נקראת על שמו. מדיה וקבצים בנושא ג'וזף הולמס מילר בוויקישיתוף קורות חייו של ג'וזף הולמס מילר מילר באתר הגאזט האנטארקטי של ממשלת ניו זילנד ההודעה הרשמי בגאזט הממשלתי על מתן תואר האצולה למילר רשימת מקבלי תוארי האצולה בניו זילנד, בשל מקצועם כמודדים קורות חייו של מילר רשימת חברי המשלחת הטראנס - אנטארקטית תצלום המשלחת בשנת 1956, בשדה התעופה בניו זילנד, בטרם צאתם רשימת מקבלי התארים שפורסמה בדצמבר 1978 מקור שם פסגת מילר באתר הסקר הגאולוגי של ארצות הברית
Indecente

Indecente (באנגלית: Indecent) הוא סינגל שהוקלט על ידי הזמרת-יוצרת הברזילאית אניטה. השיר יצא לאור ב-26 במרץ 2018, על ידי חברת התקליטים וורנר מיוזיק גרופ, כסינגל שלא מתוך אלבום. השיר הגיע למקום ה-58 במצעד שבפורטוגל, וה-48 במצעד שבפרגוואי. השיר נכתב על ידי אניטה, דיג'יי יורי מרטינס, ביגראם ג'ון זאיאס, פואגו לואיו וג'סטין קוילס והופק על ידי מרטינס, זאיאס וג'וש גודווין. השיר הוא שיר רגאיי, המשלב בתוכו גם את סגנון הפופ הלטיני ואת סגנון הביילה פאנק. בנוסף לכך, הועלה השיר לרשת הזרמת המדיה ספוטיפיי. הווידאו קליפ הנלווה שצולם לשיר הועלה לערוץ היוטיוב של אניטה ב-26 במרץ 2018. הקליפ בוים על ידי ברונו אילוגטי. הקונספט של הקליפ הוא יום הולדת, וזאת בעקבות יום הולדתה של אניטה שחל בסמוך לתאריך הצילום של הקליפ. נכון לפברואר 2019, מונה הצפיות של הקליפ עומד על כ-51 מיליון צפיות. מידע על הסינגל "Indecente" באתר מיוזיק בריינז מילות השיר "Indecente" באתר Genius סרטון השיר "Indecente" באתר יוטיוב Warner Music Group Official Website, Warner Music Group Official Website (באנגלית) portuguesecharts.com - Anitta - Indecente, portuguesecharts.com www.billboard.com Anitta – Indecente (באנגלית), נבדק ב-2019-02-27 Anitta (2018-03-26), Anitta - Indecente (Official Music Video), נבדק ב-2019-02-27 Indecente (באנגלית), נבדק ב-2019-02-27 Anitta (2018-03-26), Anitta - Indecente (Official Music Video), נבדק ב-2019-02-27 Anitta (2018-03-26), Anitta - Indecente (Official Music Video), נבדק ב-2019-02-27 Gold & Platinum, RIAA (באנגלית)
דינוזאור בחיים!

דינוזאור בחיים! (באנגלית: Dinosaurs Alive!) הוא סרט דוקומנטרי שיצא ב-30 במרץ 2007 בידי חברת IMAX באורך 40 דקות. סרט זה מציג בהנפשה ממוחשבת את חיי הדינוזאורים שחיו לפני כ-65–251 מיליון שנה ברחבי העולם ואת גילויים של דינוזאורים בסין ומונגוליה ובארצות הברית, בהם נמצאו שלדים רבים של דינוזאורים ויצורים דומים. קריין הסרט הוא השחקן האמריקאי מייקל דאגלס. ארצות הברית: סיסמוזאורוס (נחשב לדיפלודוקוס) פטרוזאור - ככל הנראה פטרודקטילוס או מסדקטילוס אלוזאורוס (מוזכר) אפטוזאורוס (מוזכר) סטגוזאורוס (מוזכר) צלופיזיס אפיגיה רדונדזאורוס פוסטוסוכוס סין-מונגוליה: ולוצירפטור פרוטוצרטופס אובירפטור פינקוזאורוס (מתואר) טרכיאה טרבוזאורוס טירנוזאורוס (מוזכר) טריצרטופס (מוזכר) קונפוציוסאורניס מיקרורפטור (כשלד) סינאורניתוזאורוס (כשלד) "דינוזאור בחיים!", במסד הנתונים הקולנועיים IMDb (באנגלית) "דינוזאור בחיים!", במסד הנתונים הקולנועיים KinoPoisk (ברוסית) ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.